साहिबाबाद : 80 साल की मां को मारपीट कर निकाला  
साहिबाबाद में एक बुजुर्ग महिला को अपनों ने ही सड़क पर मरने के लिए छोड़ दिया। ये काम किया है इस महिला की कोख से पैदा हुई औलाद ने।
दिल्ली से सटे साहिबाबाद में एक बुजुर्ग महिला को अपनों ने ही सड़क पर मरने के लिए छोड़ दिया। ये काम किया है इस महिला की कोख से पैदा हुई औलाद ने। अस्पताल में जीने की आस ढूंढ रही महिला के साथ इसका बेटा ही मारपीट करता रहा। बेटा सड़क पर छोड़कर चला गया तो एक पराई लड़की ने अपनों से बढ़कर मदद की।  एनजीओ को फोन किया जिसके बाद सड़क पर लावारिस हालत में पड़ी 80 साल की बुजुर्ग महिला को अस्पताल में भर्ती कराया गया। महिला ठीक से बोल भी नहीं पा रही है। फिर भी पुलिस उसकी बातों को समझकर परिवार वालों को तलाश रही है।